**BOROSTYÁN HORGÁSZ EGYESÜLET**

**ZALALÖVŐ**

**STÉG HASZNÁLATI SZABÁLYZAT**

**Érvényes: 2024. ….-tól**

**1. Az egyesület tulajdonában lévő stégek:**

A Zalalövői Polgármesteri Hivatal által 16-43/1991 és 27-2/1993 számon engedélyezett 11 darab horgászstég a Horgász Egyesületek Zala Megyei Szövetségével kötött 2008. szeptember 22-én kelt jogerős megállapodás alapján a Borostyán Horgász Egyesület tulajdonát képezik. A stégek elhelyezkedését és sorszámát a használati szabályzat mellékletét képező rajz tartalmazza.

Új stég létesítése a 2. pontban írt önkormányzati rendelet alapján lehetséges.

**2. A szabályzat alapjául szolgáló jogszabályok**

• 4/1981. (IV.4.) OVH rendelkezés az Országos Vízgazdálkodási Szabályzat kiadásáról

• 2/1985. (III.28.) OVH rendelkezés a vizeken és a vízi létesítmények vízterületén vízi állások létesítéséről és használatáról

• 120/1999. (VIII.6.) Korm. Rendelet a vizek és a közcélú vízi létesítmények fenntartására vonatkozó feladatokról

• Zalalövő Város Önkormányzat Képviselő-testületének 16/2015. (IX.30.) önkormányzati rendelete a Borostyán-tónál viziállások (stégek) létesítésének feltételeiről

**3. A stégekkel kapcsolatos feladatok és hatáskörök munkamegosztása**

**3.1. A közgyűlés hatásköre**

• A „Stég Használati Szabályzat” elfogadása, módosítása

**3.2. Az egyesület vezetőségének feladatai és hatásköre**

Feladatai:

• A Stég Használati Szabályzatban foglaltakban betartatása.

• A stégek állapotának ellenőrzése félévenként.

• A stég használatát igénylők nyilvántartása

• A stéghasználók nyilvántartása

Hatásköre:

• Stégek használóinak kijelölése

• Stég használati jogának visszavonása

• Hozzájárulás megadása új horgászstég létesítéséhez

**3.3. Az egyesület elnökének feladatai és hatásköre**

Az egyesület elnöke irányítja – más funkciók ellátása mellett – az egyesület stégekkel kapcsolatos tevékenységét.

Feladata:

• A „Stég Használati Szabályzat” elkészítése, közgyűlés elé terjesztése.

Hatásköre:

• Stéghasználati megállapodás megkötése a vezetőség által kijelölt bérlőkkel

**4. A stégek használatba adásával kapcsolatos feladatok**

**4.1. Használatba adás rendje**

A használati igény bejelentése:

Az egyesület tagjai a jelen szabályzat elfogadásától számított 30 napon belül, ezt követően pedig 2027. december 31-ig, majd 2027-től kezdődően háromévente december 31-ig írásban kötelesek az egyesület vezetősége felé jelezni, hogy stég-használók kívánnak lenni, illetve használati jogukat meg kívánják hosszabbítani.

A beérkezett igényeket az egyesület elnöke felveszi a „Stég-igénylők nyilvántartásába”.

A használati igények elbírálása:

Az egyesület vezetősége a használati jog lejártát követő év február 14-ig dönt a stégek használóinak kijelöléséről. Az egyesület elnöke február 28-ig szerződést köt a vezetőség által kijelölt használókkal.

Egy stégre minimum 2, maximum 4 fő használó jelölhető ki. Egy horgász csak egy stégen lehet használó.

Használó az az egyesületi tag lehet, aki a tóra területi engedélyét tárgyév február 28-ig kiváltja.

Az a használó, aki a tárgyévet megelőző évben használta a stéget, és a stég vonatkozásában eleget tett a „Stég használati szabályzatban” foglalt kötelezettségének (különösen a stéget használatra alkalmas állapotban tartotta), jogosult a következő időszakban is használni a stéget.

A stég használati jog megszűnése:

A stégre vonatkozó használati jog megszűnik, ha:

- a használó e jogáról lemond;

- a használó és a Horgászegyesület ebben állapodnak meg.

A stégre vonatkozó használati jog abban az esetben vonható meg a használótól, ha:

- az Horgászegyesületből kilép;

- Stég használati szabályzatban” foglalt kötelezettségének nem tesz eleget, így nem óvja meg a stég állapotát, nem tartja használatra alkalmas állapotban, a stég balesetveszélyességét felszólítás ellenére, az előírt határidőben nem szüntetni meg, vagy a stég használatának szabályait súlyosan megsérti;

- a használóra az Egyesület fegyelmi bizottsága a következő fegyelmi büntetéseket rótta ki: tagsági jogok felfüggesztése, horgászattól eltiltás vagy kizárás.

A stéghasználat megszűnése esetén a használó nem támaszthat igényt semmilyen beruházási és fenntartási költség megtérítésére az egyesület felé.

A stég használója jogosult a használat jogát az általa megjelölt személy részére átadni, amennyiben az erre vonatkozó igényét jelzi az egyesület elnöksége felé, és az átvevő személy megfelel a fenti feltételeknek.

**4.2. A stéghasználók jogai**

A stég használója jogosult a használatba vett stéget térítésmentesen rendeltetésszerűen használni.

**4.3. A stéghasználók kötelességei**

- a használatba vett stég állagát megóvni,

- a stéget használatra alkalmas állapotban tartani,

- az esetlegesen felmerülő balesetveszélyt azonnal elhárítani,

- a stég balesetveszélyes vagy egyébként használatra nem alkalmas állapota miatt személyben vagy tárgyban keletkezett kárt megtéríteni;

- a stéget megelőző és követő stég közötti partszakaszon félútig a tavat övező gyalogútig

a növényzetet ápolni, kaszálást elvégezni, szemetet összeszedni,

- a stégen, vagy annak bejáratánál a használók nevét és horgász igazolványának számát

táblán feltüntetni,

- a stégek használatának szabályait betartani,

- stég használata során a horgászetika szabályait betartani,

- bejelenteni az Elnökségnek, amennyiben fel kíván hagyni a stég használatával, a használat megszűnése időpontjának megjelölésével.

**5. A stégek használatának szabályai**

- a horgászstégeket mindenki csak saját felelősségére használhatja,

- 14 éven aluli gyermek horgász a stégeket csak szülői felügyelet mellett használhatja,

- a stégeken bekövetkezett balesetekért az egyesület felelősséget nem vállal,

- a használók távollétében a stégeket bármely horgászatra jogosult használhatja, azonban a

használók megérkezésekor azt el kell hagynia,

- a stégek bejáratát lezárni tilos!

- új horgászstég létesítése egyesületi tag részéről csak az egyesület vezetőségének hozzájárulásával engedélyezett.

- a stégen tilos a hangoskodás, hangos zenehallgatás, valamint összejövetel tartása.

A stég használatának szabályait minden egyesületi tag köteles betartani.